ഏറ്റവും വലിയ സ്വാതന്ത്ര്യം രോഗത്തില് നിന്നുള്ള സ്വാതന്ത്ര്യം: അബ്ദുസമദ് സമദാനി പെരിന്തല്മണ്ണ: ലോകത്തിലെ മനുഷ്യന് അനുഭവിക്കുന്ന ഏറ്റവും വലിയ സ്വാതന്ത്ര്യം രോഗത്തില് നിന്നുള്ള സ്വാതന്ത്ര്യമാണെന്നും ഒാരോ രോഗിക്കും സഹായമാകുന്ന ഡോക്ടര്മാര് വലിയ ഗാന്ധിയന് മാരാണെന്നും മലപ്പുറം ലോക്സഭ എംപി അബ്ദു സമദ് സമദാനി. പെരിന്തല്മണ്ണയില് പ്രവര്ത്തനമാരംഭിച്ച മെഡിസിന ഹോമിയോപ്പതി ക്ലിനിക്ക് ഉദ്ഘാടനം ചെയ്തു പ്രസംഗിക്കുകയായിരുന്നു അദ്ദേഹം. പെരിന്തല്മണ്ണ കിംസ് അല്ഷിഫ ബൈപാസ് റോഡില് ആരംഭിച്ച മെഡിസിന ഹോമിയോപ്പതിയില് 20 ലധികം വിദഗ്ദ്ധ ഹോമിയോപ്പതി ഡോക്ടര്മാരുടെ സേവനത്തോടെ വ്യത്യസ്ത വിഭാഗങ്ങളില് 10 ലധികം സ്പെഷാലിറ്റി ചികിത്സാ സൗകര്യത്തോടെയാണ് ആദ്യഘട്ടം ആരംഭിക്കുന്നത്. വന്ധ്യത, അലര്ജി രോഗങ്ങള്, സ്ത്രീ രോഗങ്ങള്, കൗണ്സിലിംഗ് സേവനങ്ങള്, വിട്ടുമാറാത്ത വേദനകള്ക്കായി പെയിന് ക്ലിനിക്ക്, ഗ്യാസ്ട്രോ ക്ലിനിക്ക്, മൂത്രകല്ലുപോലുള്ള അസുഖങ്ങള്ക്കായി റീനല് ക്ലിനിക്ക്, അമിതവണ്ണം ജീവിത ശൈലീ രോഗങ്ങള്ക്കായി സ്ലിം ക്ലിനിക്ക്, കുട്ടികളുടെ രോഗങ്ങള്ക്കായിട്ടുള്ള പ്രത്യേക ഛജ, തൊലിപ്പുറത്തുള്ള പഴകിയ രോഗങ്ങള്ക്കായിട്ടുള്ള സ്കിന് ക്ലിനിക്ക് തുടങ്ങിയ സൗകര്യത്തോടെയാണ് മെഡിസിന തുറന്ന് പ്രവര്ത്തിക്കുന്നത്. കോവിഡ് പ്രത്യേക സാഹചര്യത്തില് ദിവസവും പ്രവര്ത്തിക്കുന്ന പോസ്റ്റ് കോ വിഡ് ക്ലിനിക്കില് കോവിഡിന് ശേഷമുള്ള ക്ഷീണം, കിതപ്പ്, അലര്ജി, ശ്വാസതടസ്സം, വിട്ടുമാറാത്ത ചുമ, ഉറക്കകുറവ്, മണം രുചിയില്ലായ്മ തുടങ്ങിയവക്ക് പ്രത്യേക ചികില്സാ സൗകര്യവും ഉണ്ടായിരിക്കും എന്ന് മാനേജ്മെന്റ് അറിയിച്ചു. ഞായറാഴ്ചകളിലും തുറന്ന് പ്രവര്ത്തിക്കുന്ന ഒപിയും ഡോക്ടര്മാരുടെ ടെലി കണ്സള്ട്ടേഷന് സേവനവും മെഡിസിനയില് ലഭ്യമാണെന്ന് ചടങ്ങില് സംസാരിച്ച മെഡിസിന സിഇഒ അറിയിച്ചു. ചടങ്ങില് മാനേജിംഗ് ഡയറക്ടര്മാരായ ഡോ. അസ്ലം,മുനീര് കുരിക്കള്, ഷിബു നീലാന്പ്ര, ഡോ.അലക്സ് കുര്യന്, ഡോ.വി.അമിര് ,ഡോ.ശരത് ഗോവിന്ദ്, ഡോ.അനില് എന്.എം, ഡോ. ശുഭ, ഡോ.റഹീമ ഖുറൈശി തുടങ്ങിയവര് സംബന്ധിച്ചു.